Cenu aptauja

**“****Daudzdzīvokļu dzīvojamās ēkas Zemgales iela 14, Olainē energoefektivitātes paaugstināšanas būvprojekta izstrāde un autoruzraudzība”**

**NOTEIKUMI**

**IDN: AS OŪS 2019/6**

*Paredzamā līgumcena nepārsniedz LR likuma “Publisko iepirkumu likums” piemērošanas līgumcenu sliekšņus*

##### Olainē, 2019

**VISPĀRĪGA INFORMĀCIJA**

**Cenu aptauja**

**“****Daudzdzīvokļu dzīvojamās ēkas Zemgales iela 14, Olainē energoefektivitātes paaugstināšanas būvprojekta izstrāde un autoruzraudzība”**

**IDN: AS OŪS 2019/6**

1. **Pasūtītājs** – **AS “Olaines ūdens un siltums”**, vienotais reģistrācijas numurs 50003182001.

Adrese: Kūdras ielā 27, Olaine, Olaines novads, LV – 2114, Latvija.

Kontaktpersona: AS “Olaines ūdens un siltums” projektu vadītājs Kristaps VĪTIŅŠ

tālrunis: + 371 26117409

e-pasts: [kristaps.vitins@ous.lv](mailto:kristaps.vitins@ous.lv).

1. **Līguma priekšmets**
   1. Daudzdzīvokļu dzīvojamās ēkas Zemgales iela 14, Olainē energoefektivitātes paaugstināšanas būvprojekta izstrāde un autoruzraudzība, turpmāk Pakalpojumi.
   2. Prasības sniedzamajiem pakalpojumiem noteiktas Projektēšanas uzdevumā (1.pielikums) un tā pielikumā “Ēkas energoaudits” (2.pielikums).
   3. Būvprojekta izstrādes vēlamais laiks (no līguma parakstīšanas līdz būvprojekta iesniegšanai Olaines novada būvvaldē saskaņošanai) ir 3 (trīs) kalendārie mēneši. Autoruzraudzība veicama būvdarbu izpildes laikā.
   4. Ar uzvarējušā piedāvājuma iesniedzēju tiks slēgti divi līgumi:

* būvprojekta izstrāde;
* autoruzraudzības veikšana, gadījumā, jā būvprojekts tiks realizēts.

1. **Kvalifikācijas prasības piedāvājuma iesniedzējam** 
   1. Piedāvājuma iesniedzējs un tā piesaistītās personas ir reģistrēts atbilstoši normatīvo aktu prasībām;
   2. Piedāvājuma iesniedzējam ir pieredze ēku renovācijas būvprojektu izstrādē un autoruzraudzības veikšanā;
   3. Piedāvājuma iesniedzējam rīcībā ir šādi kvalificēti un normatīvo aktu prasībām atbilstoši sertificēti galvenie būvspeciālisti, kurus tas iesaistīs līguma izpildē:

* būvprojekta vadītājs, kuram ir pieredze ēku renovācijas būvprojektu izstrādē;
* siltumapgādes sistēmu projektēšanas būvspeciālists, kuram ir pieredze daudzdzīvokļu dzīvojamo māju siltumapgādes sistēmu rekonstrukcijas būvprojektu izstrādē;
* ūdensapgādes un kanalizācijas sistēmu projektēšanas būvspeciālists, kuram ir pieredze daudzdzīvokļu dzīvojamo māju ūdensapgādes un kanalizācijas sistēmu rekonstrukcijas būvprojektu izstrādē;
* elektroietaišu projektēšanas būvspeciālists, kuram ir pieredze būvju zibensaizsardzības ietaišu būvprojektu izstrādē.
  1. Lai izpildītu kvalifikācijas prasības, piedāvājuma iesniedzējs var balstīties uz citu piegādātāju iespējām, tikai tad, ja šīs personas iepirkuma līguma ietvaros sniegts pakalpojumus, kuru izpildei attiecīgā pieredze un iespējas nepieciešamas.

1. **Piedāvājumu iesniegšana**
   1. Piedāvājumu var iesniegt līdz 2019.gada 5.februārim.
   2. Var iesniegt tikai vienu piedāvājumu par visu līguma priekšmetā norādīto apjomu.
   3. Piedāvājums jāsagatavo latviešu valodā, aizpildot piedāvājuma veidlapas (3. un 4.pielikums) un pievienojot tām šādus dokumentus:
      1. Piedāvājuma iesniedzēja ēku renovācijas būvprojektu izstrādes pieredzes apraksts brīvā formā (obligāti norādīt projektēto objektu nosaukumus, īsu būvprojektu satura izklāstu, būvprojektu pasūtītāju kontaktpersonas, to e-pastus un tālruņa numurus);
      2. Katra piedāvātā galvenā speciālista būvprojektu izstrādes (atbilstoši speciālista darbības jomai) pieredzes apraksts brīvā formā (obligāti norādīt projektēto objektu nosaukumus, īsu būvprojektu satura izklāstu, būvprojektu pasūtītāju kontaktpersonas, to e-pastus un tālruņa numurus).
   4. Piedāvājumu var iesniegt elektroniski, nosūtot to uz e-pastu [kristaps.vitins@ous.lv](mailto:kristaps.vitins@ous.lv), kā arī iesniedzot personīgi vai nosūtot pa pastu uz 1.punktā norādīto adresi.
2. **Piedāvājuma derīguma termiņš**
   1. Piedāvājuma spēkā esamības termiņam jābūt ne īsākām kā līdz 2019.gada 5.martam.
3. **Apmaksas nosacījumi**:
   1. Pasūtītājs izmaksā avansa maksājums līdz 20% no līguma summas 10 (desmit) darba dienu laikā pēc atbilstoša projektētāja avansa rēķina un avansa maksājuma garantijas saņemšanas;
   2. Pasūtītājs izmaksā 70 % no līguma summas, ja veikta avansa izmaksa, vai 90 % no līguma summas, ja avansa summa nav izmaksāta, 10 (desmit) darba dienu laikā pēc visu līgumā paredzēto būvprojekta dokumentu komplektu, kas saskaņoti Olaines novada būvvaldē, saņemšanas, par ko tiek sastādīts nodošanas – pieņemšanas akts, un atbilstoša projektētāja avansa rēķina saņemšanas;
   3. Pasūtītājs izmaksā atlikušos 10 % no līguma summas 10 (desmit) darba dienu laikā pēc pozitīva Attīstības finanšu institūcijas “Altum” (turpmāk ALTUM) atzinuma par projektētāja izstrādātās būvprojekta dokumentācijas atbilstību un atbilstoša projektētāja rēķina saņemšanas. Pasūtītājs veic samaksu 10 (desmit) darba dienu laikā pēc pakalpojuma pieņemšanas – nodošanas akta abpusējas parakstīšanas dienas, pamatojoties uz projektētāja iesniegtu un pasūtītāja akceptētu rēķinu, pārskaitot naudu projektētāja norādītajā bankas kontā.
   4. Samaksas kārtība par autoruzraudzības veikšanu tiek noteikta pusēm vienojoties.
4. **Objekta apskate** 
   1. Objektu apskati var veikt individuāli, vienojoties ar 1.punktā norādīto pasūtītāja pārstāvi par objekta apskates laiku.
5. **Piedāvājuma izvēle**
   1. Līguma slēgšanas tiesības tiks piešķirtas piedāvājuma iesniedzējam, kuram un kura piedāvātajiem galvenajiem speciālistiem ir lielāka pieredze atbilstoši 3.2., 3.3. un 3.4.punktā noteiktajām kvalifikācijas prasībām un kurš būs piedāvājis īsāku līguma izpildes termiņu, ņemot vērā pasūtītājam pieejamo finanšu līdzekļu iespējas.
6. **Uzaicinājums iesniegt piedāvājumu**
   1. Uzaicinājumu iesniegt piedāvājumu pasūtītājs publicē savā tīmekļvietnē [www.ous.lv](http://www.ous.lv)

1. **Paziņojums par uzvarētāju** 
   1. Paziņojums par cenu aptaujas uzvarētāju tiks nosūtīts visām piedāvājumu iesniegušajām personām uz piedāvājumā (3.pielikums) norādītajām e-pasta adresēm.

1.pielikums

**Projektēšanas uzdevums**

**Cenu aptauja**

**“Daudzdzīvokļu dzīvojamās ēkas Zemgales iela 14, Olainē energoefektivitātes paaugstināšanas būvprojekta izstrāde un autoruzraudzība”**

**IDN: AS OŪS 2019/6**

1. Projektētājs veic vienkāršotās renovācijas kartes un projekta dokumentācijas izstrādi daudzdzīvokļu ēkai Zemgales iela 14, Olainē, Olaines novads (turpmāk – Objekts), kuru pasūtītājs plāno izmantot ERAF līdzfinansējuma saņemšanai saskaņā ar LR Ministru kabineta 2016.gada 15.marta noteikumiem Nr.160 “Darbības programmas” “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi”.
2. Projektētājs veic Objekta tehnisko apsekošanu un sastāda tā tehniskās apsekošanas atzinumu.
3. Projektētājs iepazīstas ar pasūtītāja izsniegto ēkas energoauditu un, atbilstoši tam, veic vienkāršotās fasādes atjaunošanas apliecinājuma kartes (Turpmāk tekstā - Būvprojekts) izstrādi, atbilstoši LR Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”, LR Ministru kabineta 2014.gada 2.septembra noteikumiem Nr.529. "Ēku būvnoteikumi" un citiem spēkā esošiem normatīviem aktiem, kas attiecas uz Būvprojekta izstrādi.
4. Ņemot vērā nepieciešamību sadalīt ēkas renovācijas būvdarbus divās kārtās, projektā ir iekļaujamas divas atsevišķas vienkāršotās atjaunošanas kartes, tai skaitā:

* Objekta ārējo norobežojošo konstrukciju renovācija un zibensaizsardzības izbūve;
* Objekta iekšējo ūdensapgādes un kanalizācijas sistēmas renovācija ar pārbūvi, objekta apkures sistēmas renovācija ar pārbūvi.

1. Pasūtītājs nodrošina šādus izejas datus Būvprojekta dokumentācijas izstrādei:

* Inventarizācijas lietas dokumentu kopijas pēc nepieciešamības;
* Zemesgrāmatas datus;
* Zemes robežu plānu;
* Dzīvojamās mājas apsaimniekošanas un pārvaldīšanas līgumu;
* Iedzīvotāju kopsapulces protokolu ar lēmumu, par ēkas atjaunošanas projektu izstrādi;
* Spēkā esošiem normatīviem atbilstošu ēkas energoaudita atskaiti.

1. Projektētājs veic Būvprojekta dokumentācijas izstrādi, ietver tajā visus normatīvajos aktos noteiktos dokumentus, tai skaitā:
   1. Tehniskās apsekošanas atzinumu atbilstoši Latvijas būvnormatīvam LBN 405-15 “Būvju tehniskā apsekošana”;
   2. Objekta ārējo norobežojošo konstrukciju renovācijas ar siltināšanu projekta risinājumus, izstrādātus atbilstoši:

* Latvijas būvnormatīvam LBN 002-15 “Ēku norobežojošo konstrukciju siltumtehnika”;
* Latvijas būvnormatīvam LBN 201-15 “Būvju ugunsdrošība”;
* Fasādes atbilstoši Eiropas tehniskā apstiprinājuma pamatnostādnei ETAG 004 ārējās siltumizolācijas sistēmām ar apmetumu;
* Būvmateriālu ražotāju tehniskajiem noteikumiem.
  1. Ventilācijas risinājumi atbilstoši LBN 231-15 “Dzīvojamo un publisko ēku apkure un ventilācijas”;
  2. Materiālu specifikācijas;
  3. Materiālu un darbu apjomus;
  4. Projekta dokumentācijas ekonomisko sadaļu (tāmes) atbilstoši LBN 501-15 “Būvizmaksu noteikšanas kārtība” 2.pielikumam (pēc konstruktīvo elementu veidiem) .

1. Citi nosacījumi:
   1. Projektētājs veic nepieciešamos izpētes darbus un Objekta uzmērīšanu, nodrošinot, lai projektētāja atbildīgais darbinieks par tāmju sastādīšanu piedalītos Objekta apsekošanā;
   2. Ēkas apsekošanas laikā nepieciešams pieaicināt pasūtītāju, lai precizētu veicamo projektēšanas pasākumu kopumu;
   3. Risinājumiem jābūt izvēlētiem saskaņā ar energoauditā norādītajiem ieteicamajiem pasākumiem (tajā skaitā siltumizolācijas materiālu veidiem un slāņu biezumiem – izņemot gadījumu, ja projektēšanas uzdevumā norādīts savādāk). Ja projektētājs iecerējis veikt izmaiņas energoauditā norādītajos pasākumos, tās obligāti jāsaskaņo ar energoauditoru un pasūtītāju;
   4. Projekta risinājumus izstrādāt tādus, lai maksimāli tiktu novērsti termiskie tilti;
   5. Projektam un atbilstošajai dokumentācijai jābūt noformētai, saskaņotai ar tehnisko noteikumu izdevējiem un pasūtītāju;
   6. Sagatavojot Objekta krāsu pasi, projektētājam sākotnēji jāizstrādā vairāki risinājumi, kuros ņemti vērā Objekta apkārtnē esošo ēku, kā arī pasūtītāja rīcībā esošo ēku būvprojektu krāsu risinājumi. Ziņas sniedz pasūtītājs. Būvprojektā atspoguļojama tikai pasūtītāja saskaņotā krāsu pase;
   7. Projektētājs iesniedz dokumentāciju un nodošanas – pieņemšanas aktu un rēķinu pasūtītājam:

* 5 (piecus) eksemplārus papīra izdrukā ar oriģināliem parakstiem, 1 (vienu) eksemplāru elektroniskā datu nesējā (pilnā apjomā pierakstītu PDF faila formātā, kā arī rasējumi AutoCAD faila formātā);
* Ekonomisko sadaļu 1 (vienā) eksemplārā elektroniskā datu nesējā (Microsoft Excel vai ekvivalentā faila formātā, saglabājot visas aprēķinu formulas) un 1 (vienu) eksemplāru papīra izdrukā ar oriģināliem parakstiem.

1. Nepieciešamie Būvprojekta risinājumi un to detalizācijas:

|  |  |  |
| --- | --- | --- |
| **N.p.k.** | **Darbu veids** | **Izstrādājamie risinājumi un rasējumi, detalizācija** |
| 1. | **Vispārceltnieciskie darbi** | * Vispārējie rādītāji (tai skaitā teritorijas plāns un būvdarbu ģenerālplāns) * Demontāžas plāns (visas fasādes), mērogā M 1:100 * Fasādes (visas fasādes ar augstuma atzīmēm), mērogā M 1:100, tai skaitā krāsu pase * 1.-2.stāvu, bēniņu un jumta plāni mērogā M 1:100 * Remonta un siltināšanas detalizēti mezglu risinājumi: cokola šķēlums abos virzienos, jumta dzega, logs, lievenis un jumtiņš ar šķēlumu, gāzes vads, bēniņu lūkas horizontāls griezums ar šķēlumiem. Visi mezgli mērogā M 1:10 * Logu un durvju specifikācija, mērogā M 1:10 * Fasādes sadalījums izturības kategorijās (visas fasādes), mērogā M 1:200 * Skaidrojošais apraksts par esošās ventilācijas sistēmas tīrīšanu un remontu, individuālie dzīvokļu piespiedu ventilācijas principiālie risinājumi * Darbu organizēšanas projekts un būvlaukuma organizēšanas shēma (mērogā M 1:500) * Kāpņu telpu kosmētiskais remonts (tai skaitā krāsu pase). |
| 2. | **Inženiertīkli** |  |
| 2.1. | **Apkure** | Papildus prasības:   * Izstrādāt izvadu plānu vertikālai divcauruļu sistēmai ar dalīto siltuma uzskaiti – alokatoriem; * Izstrādāt materiālu specifikāciju apkures radiatoru nomaiņai dzīvokļos un kāpņu telpās; * Darbu apjomos un izmaksās iekļaut apkures sistēmas palaišanu un ieregulēšanu.   Projekta sastāvs, tai skaitā:   * Vispārējie rādītāji; * Apkures sistēmas katra ēkas stāva plāns, mērogā M 1:100; * Apkures sistēmas izometrijas shēma, mērogā M 1:100; * Radiatoru mezgli; * Iekārtu un materiālu specifikācijas. |
| 2.2. | **Ūdensapgāde un kanalizācija** | Papildus prasības:   * Ūdensapgādes caurulēm paredzēt PPR (polipropilēna) caurules ar šķiedras vai alumīnija slāni, kas paredzētas ūdensapgādei gan stāvvados, gan guļvados; * Cauruļu materiālu specifikācijā norādīt gan cauruļu ārējo diametru, gan nosacīto diametru; * Aukstā ūdens caurules izolēt ar pretkondensāta izolāciju gan stāvvados, gan guļvados.   Projekta sastāvs, tai skaitā:   * detalizēts skaidrojuma apraksts, aprakstot veicamo renovācijas darbu secību un izmantojamās metodes; * veicamo darbu un izmantojamo materiālu specifikācijas; * visu svarīgāko mezglu rasējumi: * ŪK vispārīgie rādītāji; * 1.-2.stāva plāni ar U1 un K1 tīkliem, mērogā M 1:100; * U1 un K1 tīklu aksonometriskā shēma, aukstā ūdens pievadu izbūves principiālā shēma, mērogā M 1:100; * Griezumi K1, mērogā M 1:100.   Projektēšanas robežas:  Veicot iekšējo ūdensvadu un kanalizācijas tīklu vienkāršotās renovācijas projektu izstrādi, ir paredzētas sekojošas projektēšanas robežas:   * veicot aukstā ūdens stāvvadu un guļvadu vienkāršotās renovācijas projekta izstrādi - no ēkas aukstā ūdens ievada skaitītāja līdz katra dzīvokļa ūdens ievada krānam, to ieskaitot; * veicot sadzīves kanalizācijas stāvvadu un guļvadu vienkāršotās renovācijas projekta izstrādi - no katra dzīvokļa trejgabala pieslēguma vietas katram stāvvadam līdz izvadam no ēkas. Stāvvadiem, kuriem tehniski iespējams, paredzēt ventilācijas izvadus uz ēkas jumta. |
| 3. | **Elektroapgāde** | Projekta sastāvs, tai skaitā:   * zibens aizsardzības vispārējie rādītāji; * zibens aizsardzības trases plāns, mērogā M 1:100; * zibens aizsardzības montāžas plāns (visas fasādes), mērogā M 1:100. |
| 4. | **Norādījumi tāmju sastādīšanai** | * Tāmē iekļaujami visi darbi, materiāli un mehānismi, kas nepieciešami projekta realizācijai, atbilstoši izstrādātā projekta risinājumiem un apjomiem |
| 5. | **Citi norādījumi** | * Projektēšanas uzdevumā var nebūt paredzēti visi veicamie pasākumi. Ja projektēšanas gaitā tehnisku vai ekonomisku apsvērumu dēļ tiek konstatēts, ka lietderīgi veikt vēl citus pasākumus vai dokumentu izstrādi vai no atsevišķiem pasākumiem atteikties, visas paredzētās izmaiņas nekavējoši jāsaskaņo ar Pasūtītāju. Par projektēšanas izmaksu izmaiņām šādu projektēšanas apjomu izmaiņu gadījumā, pasūtītājs un projektētājs vienojas atsevišķi. * Papildus projektēšanas uzdevumā noteiktajiem, izstrādājami citi rasējumi vai mezglu risinājumi saskaņā ar ALTUM prasībām, ja nepieciešams. |

3.pielikums

***Pretendenta piedāvājums***

# \_\_\_\_\_\_\_\_\_\_\_\_\_\_\_\_\_(datums, vieta)

# AS „Olaines ūdens un siltums”

Kūdras iela 27, Olaine.

Olaines novads, LV-2114

|  |  |
| --- | --- |
| Iesniedzēja nosaukums: |  |
| Adrese: |  |
| Tīmekļvietne internetā: |  |
| Reģistrācijas numurs: |  |
| Bankas rekvizīti: |  |
| Kontaktpersonas amats, vārds, uzvārds: |  |
| Kontaktpersonas tālrunis un e-pasts[[1]](#footnote-1): |  |

Mēs piedāvājam sniegt paredzamā līguma **“****Daudzdzīvokļu dzīvojamās ēkas Zemgales iela 14, Olainē energoefektivitātes paaugstināšanas būvprojekta izstrāde un autoruzraudzība”**, IDN: AS OŪS 2019/6 pakalpojumus saskaņā ar mūsu piedāvājumu un cenu aptaujas noteikumiem, kas ir saistoši šim mūsu piedāvājumam, ievērojot spēkā esošos normatīvos aktus, kas attiecas uz līgumā paredzēto pakalpojumu sniegšanu, par sekojošu Līguma summu EUR bez PVN <summa skaitļos> (<summa vārdos>).

Būvprojekta izstrādei piedāvājam šādus galvenos speciālistus:

|  |  |  |  |  |
| --- | --- | --- | --- | --- |
| **Nr.p.k.[[2]](#footnote-2)** | **Statuss būvprojekta izstrādē** | **Vārds Uzvārds** | **Sertifikāta numurs, derīguma termiņš un izdevējs** | **Pieredze savā darbības jomā, norādīt laika periodu gados** |
| 1. | Būvprojekta vadītājs |  |  |  |
| 2. | Ūdensapgādes un kanalizācijas sistēmas būvprojektēšanas būvspeciālists |  |  |  |
| 3. | Siltumapgādes sistēmas būvprojektēšanas būvspeciālists |  |  |  |
| 4. | Elektroietaišu projektēšanas būvspeciālists |  |  |  |

Avansa lielums (ne vairāk kā 20 % no Būvprojekta izstrādes līguma summas, norādīt procentos): <skaitlis> %.

Mūsu piedāvātais darbu izpildes termiņš: <skaitlis> kalendārie mēneši no līguma parakstīšanas līdz visa būvprojekta iesniegšanai Olaines novada būvvaldē saskaņošanai.

Apliecinām, ka mums ir atbilstoša pieredze, spējas un visi nepieciešamie resursi kvalitatīvai pakalpojuma sniegšanai atbilstoši pasūtītāja un spēkā esošo normatīvo aktu prasībām. Savas kvalifikācijas apliecināšanai esam gatavi sniegt papildus informāciju pēc pasūtītāja pieprasījuma.

Apliecinām, ka visas mūsu sniegtās ziņas ir patiesas.

Mūsu piedāvājuma derīguma termiņš ir (norādīt datumu):\_\_\_\_\_\_\_\_\_\_\_\_\_\_\_\_

Iesniedzēju pārstāvēt tiesīgas personas paraksts:

Parakstītāja amats, vārds, uzvārds:

4.pielikums

***Pretendenta piedāvājums***

Cenu aptaujai

“Daudzdzīvokļu dzīvojamās ēkas Zemgales iela 14, Olainē energoefektivitātes paaugstināšanas būvprojekta izstrāde un autoruzraudzība”,

IDN: AS OŪS 2019/6

Pretendenta nosaukums un reģistrācijas numurs:

|  |  |  |
| --- | --- | --- |
| **Nr.**  **p.k.** | **Pakalpojuma apraksts** | **Cena bez PVN, EUR** |
| 1. | Tehniskās apsekošanas atzinuma izstrāde |  |
| 2. | Būvprojekta izstrāde |  |
| 3. | Autoruzraudzība |  |
|  | **Līguma summa kopā, EUR bez PVN:** |  |
|  | **PVN, \_\_\_\_%:** |  |
|  | **Līguma summa kopā, EUR**  **ar PVN:** |  |

Iesniedzēju pārstāvēt tiesīgas personas paraksts:

Parakstītāja amats, vārds, uzvārds:

1. Norādīt e-pastu, uz kuru pasūtītājs turpmāk nosūtīs informāciju par iepirkuma norisi. Norādītais e-pasts piedāvājuma iesniedzējam jāuztur vismaz līdz iepirkuma līguma noslēgšanai. Uz šo e-pasta adresi nosūtītie dokumenti tiks uzskatīti par saņemtiem divu darba dienu laikā pēc to nosūtīšanas, ja vien saņēmējs apliecinājumu par sūtījuma saņemšanu nebūs sniedzis ātrāk [↑](#footnote-ref-1)
2. Tabulu var paplašināt pēc nepieciešamības [↑](#footnote-ref-2)